CELEX: 52017PC0672
Language: sl
Date: 2017-11-21
Title: Predlog UREDBA SVETA o določitvi ribolovnih možnosti za leto 2018 za nekatere staleže rib in skupine staležev rib v Črnem morju

EVROPSKA KOMISIJA
            Brussels, 21.11.2017
            COM(2017) 672 final
            2017/0306(NLE)
            Predlog
            UREDBA SVETA
            o določitvi ribolovnih možnosti za leto 2018 za nekatere staleže rib in skupine staležev rib v Črnem morju
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               ·Razlogi za predlog in njegovi cilji
            
            
               Cilj Uredbe (EU) št. 1380/2013 Evropskega parlamenta in Sveta o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES je zagotoviti, da se živi vodni viri izkoriščajo v skladu s trajnostnimi gospodarskimi, okoljskimi in socialnimi pogoji. Pomembno orodje za dosego tega cilja je letno določanje ribolovnih možnosti. 
            
            
               Cilj tega predloga je za leto 2018 določiti ribolovne možnosti za države članice za gospodarsko najpomembnejše staleže rib v Črnem morju. 
            
            
               Za papalino predlog temelji na znanstvenih nasvetih za avtonomno kvoto, da bi se obdržala trenutna raven ribolovne umrljivosti. 
            
            
               Za romba predlog temelji na celotnem dovoljenem ulovu in kvotah, ki so določeni v priporočilu GFCM (GFCM/41/2017/4) o večletnem načrtu upravljanja za ribolov romba v geografskem podobmočju 29 (Črno morje).
            
            
               ·Splošno ozadje
            
            
               ·V sporočilu Komisije v zvezi s posvetovanjem o ribolovnih možnostih za leto 2018 (COM(2017) 368 final) je predstavljeno ozadje predloga. 
            
            
               ·Ribolovne možnosti je treba določiti tudi v skladu s členom 16(1) (v zvezi z načelom relativne stabilnosti) in 16(4) (v zvezi s cilji skupne ribiške politike in pravili iz večletnih načrtov).
            
            
               Bolgarija in Romunija si staleže rib v Črnem morju, ki jih izkoriščata, delita z državami nečlanicami EU, kot so Turčija, Ukrajina, Gruzija in Ruska federacija. Vendar na regionalni ravni med državami članicami EU in državami nečlanicami EU do leta 2016 ni bilo določenega nobenega celotnega dovoljenega ulova (TAC). Od leta 2008 Evropska unija vsako leto določi samostojne kvote za stalež romba in papaline, da bi pomagala zagotoviti uporabo pravil skupne ribiške politike (SRP).
            
            
               Znanstvene nasvete o ribolovnih možnostih v Črnem morju za leto 2018 je STECF podal na zasedanju, organiziranem v septembru 2017. 
            
            
               Ribištvo, ki izkorišča papalino, ima za države ob obalah Črnega morja velik družbeno-gospodarski pomen. Kot je navedeno v oceni Znanstvenega, tehničnega in gospodarskega odbora za ribištvo (STECF) za Črno morje za obdobje 2015–2016, je delež ulova papaline v Črnem morju s strani držav članic EU znašal 4 % uradno sporočenega iztovora v letu 2014, 14 % v letu 2013 in 9 % v letu 2012. V poročilu zasedanja Generalne komisije za ribištvo v Sredozemlju (GFCM) iz leta 2017 je navedeno, da je stalež papaline v Črnem morju trajnostno izkoriščan. Vendar je treba ohraniti sedanjo stopnjo ribolovne umrljivosti, da se zagotovi trajnost staleža papaline v Črnem morju, in sicer 11 475 ton.
            
            
               Ribištvo, ki izkorišča romba, ima za države ob obalah Črnega morja velik družbeno-gospodarski pomen. GFCM je na svojem 41. letnem zasedanju leta 2017 sprejela priporočilo o večletnem načrtu upravljanja za ribolov romba na geografskem podobmočju 29 (Črno morje). Priporočilo GFCM/41/2017/4 določa celotni dovoljeni ulov za romba (644 ton) za naslednji dve leti 2018 in 2019 z začasno dodelitvijo kvot za pogodbenice. Če nasvet delovne skupine GFCM o Črnem morju iz leta 2018 ne potrdi, da se ribolovna umrljivost še naprej konstruktivno razvija v smeri ponovne vzpostavitve količine staleža romba v Črnem morju, bo GFCM morda ponovno preučila TAC in kvote. V letu 2018 je za EU dodeljena kvota 114 ton. Celoten dovoljeni ulov in kvota za romb, upravljanje ribolovnega napora in omejitev ribolovnih dni na 180 dni na leto ter trenutno veljavno prepoved ribolova za dva meseca od 15. aprila do 15. junija bi bilo treba prenesti v to uredbo. 
            
            
               V skladu s členom 2 Uredbe Sveta (ES) št. 847/96
                  1
                je predlagano, da se člena 3 in 4 ne uporabljata za staleže, ki jih zajema ta uredba. Vendar se v skladu s členom 15(9) Uredbe (EU) št. 1380/2013 za staleže, za katere velja obveznost iztovarjanja, uporablja vsakoletna prilagodljivost, določena v navedenem členu.
            
            
               ·Veljavni predpisi na področju, na katero se nanaša predlog
            
            
               Ribolovne možnosti in način njihove dodelitve državam članicam se določajo vsako leto. Zadnji tak zakonodajni akt je bila Uredba Sveta (EU) 2016/2372
                  2
                z dne 19. decembra 2016 o določitvi ribolovnih možnosti za leto 2017 za nekatere staleže rib v Črnem morju.
            
            
               Poleg letnih ribolovnih možnosti bi bilo treba omeniti naslednje ukrepe v zvezi z ribolovom v Črnem morju, na katerega se nanaša ta predlog. Komisija pripravlja predlog za prenos priporočil GFCM, vendar so nekatera tesno povezana z letnimi ribolovnimi možnostmi in se zato morajo upoštevati v tem predlogu: 
            
            
               –Uredba (EU) št. 227/2013 Evropskega parlamenta in Sveta z dne 13. marca 2013
                  3
                o spremembi uredb Sveta (ES) št. 850/98 za ohranjanje ribolovnih virov s tehničnimi ukrepi za varovanje nedoraslih morskih organizmov in (ES) št. 1434/98 o opredelitvi pogojev, pod katerimi se lahko sled iztovarja za gospodarske namene, ki ne zajemajo neposredne človeške uporabe, določa najmanjše velikosti ohranjanja in najmanjše velikosti mrežnega očesa za ribolov na romba v Črnem morju.
            
         
         
            
               –Priporočilo GFCM/37/2013/2 o nizu minimalnih standardov za pridnene zabodne mreže za ribolov romba in ohranjanje kitov in delfinov v Črnem morju, ki ga je sprejela Generalna komisija za ribištvo v Sredozemlju (GFCM) na svojem 37. zasedanju (Split, maj 2013);
            
            
               –Priporočilo GFCM/39/2015/3 o nizu ukrepov za preprečevanje, odpravljanje in odvračanje od nezakonitega, neprijavljenega in zakonsko neurejenega ribolova na romba v Črnem morju, ki ga je sprejela Generalna komisija za ribištvo v Sredozemlju (GFCM) na svojem 39. zasedanju (Milano, maj 2015);
            
            
               –Bukareška deklaracija
                  4
               , podprta v okviru srečanja na visoki ravni o upravljanju ribištva v Črnem morju, ki ga je organizirala GFCM oktobra 2016. Konferenca je sprejela to deklaracijo, ki poudarja potrebo po skupnih in sodelovalnih pristopih med obalnimi državami, da bi se izboljšala trajnost ribištva v Črnem morju;  
            
            
               –Večletna strategija GFCM za obdobje 2017–2020 za trajnostno ribištvo v Sredozemskem in Črnem morju
                  5
               , ki je med drugim sprejela vrsto ukrepov za krepitev ribolova v Črnem morju na večstranski ravni;   
            
            
               –Izvajanje zavez, ki so jih dale Bolgarija in Romunija decembra 2016 v okviru uredbe o ribolovnih možnostih za leto 2017 za izboljšanje nadzora, za boj proti nezakonitemu, neprijavljenemu in zakonsko neurejenemu ribolovu ter za izvajanje sklopa ukrepov za romba in trneža, je učinkovito. Tako Bolgarija kot Romunija sta sprejeli vrsto ukrepov za omejitev dovoljenj za ribolov na raven iz leta 2016, evidentiranje vseh ulovov, vključno z ulovi, manjšimi od 50 kg, povečanje inšpekcijskih pregledov na trgu in na morju ter skupnih inšpekcijskih pregledov v okviru EFCA.    
            
            
               ·Usklajenost z drugimi politikami in cilji EU
            
            
               Predlagani ukrepi so oblikovani v skladu s cilji in pravili skupne ribiške politike ter so skladni s politiko Unije o trajnostnem razvoju.
            
            
               2.REZULTATI POSVETOVANJ Z ZAINTERESIRANIMI STRANMI IN OCEN UČINKA
            
            
               ·Zbiranje in uporaba strokovnih mnenj
            
            
               Glavne organizacije/strokovnjaki, ki so sodelovali pri posvetovanju
            
            
               Posvetovanje je bilo opravljeno z Znanstvenim, tehničnim in gospodarskim odborom za ribištvo (STECF).
            
            
               Unija vsako leto zaprosi STECF za znanstveno mnenje o stanju pomembnih staležev rib. STECF svetuje v skladu s svojimi pooblastili, ki jih prejme od Komisije. Najnovejši in najnatančnejši nasvet v času razprave o tem predlogu na Svetu bo zajemal vse staleže rib v Črnem morju, za katere so predlagane kvote.
            
            
               Končni cilj je privesti staleže do ravni, ki lahko zagotovijo največji trajnostni donos, in jih na teh ravneh tudi obdržati. Ta cilj je bil izrecno vključen v osnovno uredbo o skupni ribiški politiki, katere člen 2(2) določa, da se ta cilj „doseže do leta 2015, kjer je to mogoče, za vse staleže pa [...] do leta 2020.“ To odraža zavezo Unije v zvezi s sklepi Svetovnega vrha o trajnostnem razvoju v Johannesburgu leta 2002 in z njim povezanega načrta za izvajanje. 
            
            
               ·Posvetovanje z zainteresiranimi stranmi
            
            
               Posvetovanja z zainteresiranimi stranmi so potekala na podlagi sporočila Komisije v zvezi s posvetovanjem o ribolovnih možnostih za leto 2018. Znanstveno osnovo predloga bo pripravil STECF. Vsa poročila STECF so na voljo na spletišču GD MARE.
            
            
               ·Ocena učinka
            
            
               Na ravni EU je tveganje, da bi se pojavili negativni učinki na obnovitev populacije tega staleža, zmanjšano zaradi dodatnih kontrolnih ukrepov, ki jih izvajata Romunija in Bolgarija zaradi izpolnjevanja svojih zavez, ki sta jih sprejeli v okviru sprejetja Uredbe o določitvi ribolovnih možnosti za leto 2017 za nekatere staleže rib v Črnem morju. 
            
            
               Na večstranski ravni je tveganje negativnih učinkov na obnovitev populacije tega staleža zmanjšano zaradi nekaterih novih ukrepov: 1) sprejetje regionalnega akcijskega načrta GFCM o nezakonitem, neprijavljenem in zakonsko neurejenem ribolovu na 41. letnem zasedanju GFCM, 2) izvajanje projekta GFCM „BlackSea4Fish“, ki zajema regionalno sodelovanje na področju znanstvenih podatkov, na večstranski ravni, 3) sprejetje večletnega načrta upravljanja za ribolov romba v Črnem morju (GSA 29) na 41. letnem zasedanju GFCM.Ta načrt temelji na pristopu v dveh fazah: (a) omejitev ulova za 2 leti (2018–2019) in pilotni projekt za inšpekcijske preglede na morju; (b) TAC s ključem dodelitve in programom stalnih inšpekcijskih pregledov do leta 2020. Revizijska klavzula, ki je vključena v načrt, bo omogočila ponovno preučitev TAC in kvote za naslednje leto, če znanstveni nasveti ne potrdijo, da se ribolovna umrljivost še naprej konstruktivno razvija. Ta načrt bo prispeval k učinkovitem boju proti nezakonitem, neprijavljenem in zakonsko neurejenem ribolovu ter pravilnem upravljanju staleža romba s strani vseh obalnih drčav. 
            
            
               Predlog ne odraža zgolj kratkoročnih pomislekov, temveč je del dolgoročnejšega pristopa, s katerim se stopnja ribolova postopno znižuje na dolgoročno trajnostne ravni.
            
            
               Posledica pristopa, uporabljenega v predlogu, je zato lahko zmanjšan ribolovni napor v srednjeročnem obdobju, v dolgoročnem obdobju pa stabilne ali naraščajoče kvote. Dolgoročne posledice pristopa bodo predvidoma zmanjšan vpliv na okolje kot posledica prilagoditve ribolovnega napora in nribolovnih možnosti. Trajnost ribolovnih dejavnosti se bo dolgoročno povečala.
            
         
         
            
               3.PRAVNI ELEMENTI PREDLOGA
            
            
               ·Povzetek predlaganih ukrepov
            
            
               Predlog določa omejitve ulova, ki se uporabljajo za ribištvo Unije v Črnem morju, za doseganje cilja skupne ribiške politike, ki je zagotoviti biološko, gospodarsko in družbeno trajnostne ravni ribolova.
            
            
               ·Pravna podlaga
            
            
               Pravna podlaga tega predloga je člen 43(3) Pogodbe o delovanju Evropske unije.
            
            
               Obveznosti Unije za trajnostno izkoriščanje živih morskih virov izhajajo iz obveznosti, določenih v členu 2 osnovne uredbe o skupni ribiški politiki.
            
            
               ·Načelo subsidiarnosti
            
            
               Predlog spada na področje izključne pristojnosti Unije, kot je določeno v členu 3(1)(d) Pogodbe o delovanju Evropske unije. Načelo subsidiarnosti se zato ne uporablja.
            
            
               ·Načelo sorazmernosti
            
            
               Predlog je skladen z načelom sorazmernosti iz naslednjih razlogov.
            
            
               Skupna ribiška politika je skupna politika. V skladu s členom 43(3) PDEU mora Svet sprejeti ukrepe o določitvi in dodelitvi ribolovnih možnosti.
            
            
               Predlagana uredba Sveta dodeljuje ribolovne možnosti državam članicam. V skladu s členom 16(6) in (7) ter členom 17 Uredbe št. 1380/2013 lahko države članice dodelijo take možnosti plovilom, ki plujejo pod njihovo zastavo, po lastni presoji. Zato imajo države članice na voljo obsežen manevrski prostor za odločitve v zvezi z družbenim in gospodarskim modelom za izkoriščanje dodeljenih ribolovnih možnosti, ki so ga same izbrale.
            
            
               Ta predlog za države članice nima novih finančnih posledic. Svet sprejme to uredbo vsako leto, javna in zasebna sredstva za njeno izvajanje pa že obstajajo.
            
            
               ·Izbira instrumentov
            
            
               Predlagani instrumenti: uredba.
            
            
               To je predlog za upravljanje ribolova na podlagi člena 43(3) PDEU ter v skladu s členom 16 Uredbe (EU) št. 1380/2013.
            
            
               4.PRORAČUNSKE POSLEDICE
            
            
               Predlog ne vpliva na proračun Unije.
            
            
               2017/0306 (NLE)
            
            
               Predlog
            
         
         
            
               UREDBA SVETA
            
            
               o določitvi ribolovnih možnosti za leto 2018 za nekatere staleže rib in skupine staležev rib v Črnem morju
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 43(3) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Člen 43(3) Pogodbe določa, da Svet na predlog Komisije sprejme ukrepe o določitvi in dodelitvi ribolovnih možnosti.
            
            
               (2)V Uredbi (EU) št. 1380/2013 Evropskega parlamenta in Sveta
                  6
                se zahteva, da se ohranitveni ukrepi sprejmejo ob upoštevanju razpoložljivih znanstvenih, tehničnih in gospodarskih mnenj ter tudi, če je ustrezno, poročil, ki jih pripravi Znanstveni, tehnični in gospodarski odbor za ribištvo (STECF).
            
            
               (3)Zato mora Svet sprejeti ukrepe za določitev in dodelitev ribolovnih možnosti glede na vrsto ribolova ali skupino vrst ribolova v Črnem morju, vključno z nekaterimi pogoji, ki so z njimi funkcionalno povezani, če je to ustrezno. Člen 16(1) in (4) Uredbe (EU) št. 1380/2013 določa, da je treba ribolovne možnosti med države članice razdeliti tako, da se zagotovi relativna stabilnost ribolovnih dejavnosti vsake države članice za vsak stalež rib ali ribolov in da se upoštevajo cilji skupne ribiške politike iz člena 2(2) navedene uredbe.
            
            
               (4)Generalna komisija za ribištvo v Sredozemlju (GFCM) je na svojem 41. letnem zasedanju leta 2017 sprejela Priporočilo GFCM/40/2017/4 o večletnem načrtu upravljanja za romba v zemljepisnem podobmočju 29 (Črno morje). Priporočilo določa celotni dovoljeni ulov za romba za dve leti (2018–2019) z začasno dodelitvijo kvot. Navedeni ukrep bi bilo treba prenesti v pravo Unije. 
            
            
               (5)Ribolovne možnosti bi morale biti določene na podlagi razpoložljivega znanstvenega mnenja ob upoštevanju bioloških in družbeno-gospodarskih vidikov ter ob zagotavljanju pravične obravnave med ribiškimi sektorji in upoštevanju mnenj, izraženih med posvetovanjem z zainteresiranimi stranmi.
            
            
            
               (6) V skladu z znanstvenimi nasveti STECF, ki so na voljo, je treba obdržati trenutno stopnjo ribolovne umrljivosti, da se zagotovi trajnost staleža papaline v Črnem morju. 
            
            
                (7)Za ribolov na papalino se obveznost iztovarjanja iz člena 15(1) Uredbe (EU) št. 1380/2013 uporablja od 1. januarja 2015. Za ribolov na romba se obveznost iztovarjanja iz člena 15(1) Uredbe (EU) št. 1380/2013 uporablja od 1. januarja 2017.
            
            
               (8)Za uporabo ribolovnih možnosti, določenih v tej uredbi, velja Uredba Sveta (ES) št. 1224/2009
                  7
                ter zlasti člena 33 in 34 navedene uredbe o evidentiranju ulova in sporočanju podatkov o izčrpanju ribolovnih možnosti. Zato je treba določiti oznake, ki jih države članice uporabljajo pri pošiljanju podatkov Komisiji v zvezi z iztovarjanjem staležev, ki jih ureja ta uredba.
            
            
               (8)V skladu s členom 2 Uredbe Sveta (ES) št. 847/96
                  8
                je treba opredeliti staleže, za katere veljajo različni v Uredbi navedeni ukrepi.
            
            
               (9)Za stalež romba bi bilo treba sprejeti dodatne popravne ukrepe. Ohranitev trenutno veljavne prepovedi dveh mesecev od 15. aprila do 15. junija bi še naprej zagotavljala zaščito staleža v obdobju drstenja romba. Upravljanje ribolovnega napora in omejitev ribolovnih dni na 180 dni na leto bi imelo pozitiven vpliv na ohranjanje staleža romba.  
            
            
                 (10)Da bi se izognili prekinitvi ribolovnih dejavnosti in da bi ribičem Unije zagotovili preživetje, je pomembno, da se zadevne vrste ribolova v Črnem morju odprejo 1. januarja 2018. Ta uredba bi morala zaradi nujnosti začeti veljati nemudoma po objavi.
            
            
               (11)Ribolovne možnosti bi bilo treba uporabljati ob doslednem spoštovanju veljavnega prava Unije –
            
            
               SPREJEL NASLEDNJO UREDBO:
            
         
         
            
               POGLAVJE I
                  Vsebina, področje uporabe in opredelitve pojmov
            
            
               Člen 1
               Predmet urejanja
            
            
               Ta uredba določa ribolovne možnosti za ribiška plovila Unije, ki plujejo pod zastavo Bolgarije in Romunije, za leto 2018 za naslednje staleže rib:
            
            
               (a) papalina (Sprattus sprattus) v Črnem morju,
            
            
               (b) romb (Psetta maxima) v Črnem morju;
            
            
               Člen 2
               Področje uporabe
            
            
               Ta uredba se uporablja za ribiška plovila Unije, ki plujejo pod zastavo Bolgarije ali Romunije in lovijo v Črnem morju.
            
            
               Člen 3
               Opredelitev pojmov
            
            
               V tej uredbi se uporabljajo naslednje opredelitve pojmov:
            
            
               (a)„GFCM“ pomeni Generalno komisijo za ribištvo v Sredozemlju;
            
            
               (b)„Črno morje“ pomeni geografsko podobmočje 29, kakor je opredeljeno v Prilogi I k Uredbi (EU) št. 1343/2011 Evropskega parlamenta in Sveta
                  9
               ;
            
            
               (c)„ribiško plovilo“ pomeni katero koli plovilo, ki je opremljeno za gospodarsko izkoriščanje morskih bioloških virov;
            
            
               (d)„ribiško plovilo Unije“ pomeni ribiško plovilo, ki pluje pod zastavo države članice in je registrirano v Uniji; 
            
            
               (e)
                     „stalež“ pomeni morski biološki vir, ki je prisoten na zadevnem območju upravljanja;
            
            
               (f)„avtonomna kvota Unije“ pomeni omejitev ulova, samostojno dodeljeno ribiškim plovilom Unije, če ni dogovora o celotnem dovoljenem ulovu (TAC); 
            
            
               (g) „analitična kvota“ pomeni avtonomno kvoto Unije, za katero je na voljo analitična ocena.
            
            
               POGLAVJE II
                  Ribolovne možnosti 
            
            
               Člen 4
               Dodelitev ribolovnih možnosti
            
            
               1. Avtonomne kvote Unije za papalino, dodelitev teh kvot med državami članicami ter po potrebi pogoji, ki so s tem funkcionalno povezani, so določeni v Prilogi. 
            
            
               2. TAC za romb, ki se uporablja v vodah Unije in za ribiška plovila Unije, ter dodelitev teh TAC med državami članicami ter po potrebi pogoji, ki so s tem funkcionalno povezani, so določeni v Prilogi.  
            
         
         
            
               Člen 5
               Posebne določbe o dodelitvah
            
            
               Dodelitev ribolovnih možnosti državam članicam, kot je določena v tej uredbi, ne posega v:
            
            
               (a)izmenjave v skladu s členom 16(8) Uredbe (EU) št. 1380/2013;
            
            
               (b)odbitke in ponovne dodelitve v skladu s členom 37 Uredbe (ES) št. 1224/2009;
            
            
               (c)odbitke v skladu s členoma 105 in 107 Uredbe (ES) št. 1224/2009.
            
            
            
            
               Člen 6
            
            
               Upravljanje ribolovnega napora z romba
            
            
            
               Ribiška plovila Unije, ki imajo dovoljenje za ribolov romba v Črnem morju, ne presegajo 180 ribolovnih dni na leto, ne glede na dolžino čez vse teh plovil.
            
            
            
               POGLAVJE III
                  Končne določbe
            
            
               Člen 7
               Prenos podatkov
            
            
               Kadar države članice na podlagi členov 33 in 34 Uredbe (ES) št. 1224/2009 Komisiji pošljejo podatke v zvezi z iztovorjenimi količinami ujetih staležev, uporabijo kode staležev iz Priloge k tej uredbi.
            
            
               Člen 8Začetek veljavnosti
            
            
               Ta uredba začne veljati dan po objavi v Uradnem listu Evropske unije.
            
            
               Uporablja se od 1. januarja 2018.
            
            
               Ta uredba je v celoti zavezujoča in se neposredno uporablja v državah članicah.
            
            
               Done at Brussels,
            
         
         
            
               
                     Za Svet
               
               
                     Predsednik
               
            
         
         
            
                  
                     (1)
                  
                        Uredba Sveta (ES) št. 847/96 z dne 6. maja 1996 o uvedbi dodatnih pogojev za upravljanje celotnih dovoljenih ulovov (TAC) in kvot iz leta v leto (UL L 115, 9.5.1996, str. 3).
               
               
                  
                     (2)
                  
                        UL L 352, 23.12.2016, str. 26.
               
               
                  
                     (3)
                  
                        UL L 78, 20.3.2013, str. 1.
               
               
                  
                     (4)
                  
                        Glej dokument na spletni strani http://www.fao.org/gfcm/meetings/blackseaconference2016/en/
               
               
                  
                     (5)
                  
                        Glej dokument na spletni strani http://www.fao.org/gfcm/reports/statutory-meetings/detail/en/c/454522/
               
               
                  
                     (6)
                  
                        Uredba (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (UL L 354, 28.12.2013, str. 22).
               
               
                  
                     (7)
                  
                        Uredba Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (UL L 343, 22.12.2009, str. 1).
               
               
                  
                     (8)
                  
                        Uredba Sveta (ES) št. 847/96 z dne 6. maja 1996 o uvedbi dodatnih pogojev za upravljanje celotnih dovoljenih ulovov (TAC) in kvot iz leta v leto (UL L 115, 9.5.1996, str. 3).
               
               
                  
                     (9)
                  
                        Uredba (EU) št. 1343/2011 Evropskega parlamenta in Sveta z dne 13. decembra 2011 o nekaterih določbah za ribolov na območju Sporazuma GFCM (Generalne komisije za ribištvo v Sredozemlju) in spremembi Uredbe Sveta (ES) št. 1967/2006 o ukrepih za upravljanje za trajnostno izkoriščanje ribolovnih virov v Sredozemskem morju (UL L 347, 30.12.2011, str. 44).
               
            
      
    ---documentbreak--- 
      
         
               EVROPSKA KOMISIJA
            Bruselj,21.11.2017
            COM(2017) 672 final
            PRILOGA
            k
            Predlogu Uredbe Sveta
            o določitvi ribolovnih možnosti za leto 2018 za nekatere staleže rib in skupine staležev rib v Črnem morju
            
               
         
         
            
               PRILOGA
            
            
                     
                        Vrsta:
                     
                  
                  
                     
                        papalina
                     
                  
                  
                     
                  
                  
                     
                        Območje:
                     
                  
                  
                     
                        vode Unije v Črnem morju
                     
                  
                  
                     
                  
               
                     
                  
                  
                     
                        Sprattus sprattus
                     
                  
                  
                     
                  
                  
                     
                        (SPR/F37.4.2.C)
                     
                  
               
                     
                        Bolgarija
                     
                  
                  
                     
                  
                  
                     
                        8 032,50 
                     
                  
                  
                     
                        Analitična kvota
                     
                     
                        Člen 3 Uredbe (ES) št. 847/96 se ne uporablja.
                     
                     
                        Člen 4 Uredbe (ES) št. 847/96 se ne uporablja.
                     
                     
                  
               
                     
                        Romunija
                     
                  
                  
                     
                  
                  
                     
                        3 442,50
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Unija
                     
                  
                  
                     
                  
                  
                     
                        11 475
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                        Ni relevantno / Ni dogovorjeno  
                     
                  
                  
                     
                  
                  
                     
                  
               
            
            
                     
                        Vrsta:
                     
                  
                  
                     
                        romb
                     
                  
                  
                     
                        Območje:
                     
                  
                  
                     
                        vode Unije v Črnem morju
                     
                  
               
                     
                  
                  
                     
                        Psetta maxima
                     
                  
                  
                     
                  
                  
                     
                        (TUR/F37.4.2.C)
                     
                  
                  
                     
                  
                  
                     
                  
                  
                     
                  
               
                     
                        Bolgarija
                     
                  
                  
                     
                        57
                     
                  
                  
                     
                  
                  
                     
                        Analitični TAC 
                     
                     
                        Člen 3 Uredbe (ES) št. 847/96 se ne uporablja.
                     
                     
                        Člen 4 Uredbe (ES) št. 847/96 se ne uporablja.
                     
                     
                  
               
                     
                        Romunija
                     
                  
                  
                     
                        57 
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Unija
                     
                  
                  
                     
                        114
                     
                  
                  
                     
                        (*)
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                                     644 
                     
                  
                  
                     
                  
               
                     
                        _________
                     
                  
                  
                     
                  
                  
                     
                  
                  
                     
                  
               
                     
                         (*)
                              Od 15. aprila do 15. junija 2018 ni dovoljena nobena ribolovna dejavnost, vključno s pretovarjanjem, sprejemanjem na krov, iztovarjanjem in prvo prodajo.